**Kriterier for tildeling av *NJFFs innsatsmedalje***

**Kriterier for tildeling av NJFFs innsatsmedalje**

NJFFs innsatsmedalje er etablert for å hedre tillitsvalgte og frivillige i organisasjonen på forenings- og/eller regionnivå. Medaljen kan tildeles personer som har utmerket seg med innsats i henhold til følgende kriterier:

* Langvarig frivillig innsats på lokalt og/eller regionalt nivå i forhold til ett eller flere av organisasjonens virksomhetsområder.
* Ekstraordinær tidsbegrenset innsats på lokalt og/eller regionalt nivå i forhold til ett eller flere av organisasjonens virksomhetsområder.

**Innstilling av kandidater og tildeling**

* Begrunnet forslag på kandidater til NJFFs innsatsmedalje fra lokalforeningene fremmes til regionlagets styre som avgir innstilling til forbundsstyret.
* Begrunnet forslag på kandidater til NJFFs innsatsmedalje fra regionlagene fremmes til forbundsstyret.
* Tildelingen besluttes av forbundsstyret.
* Overrekkelse av NJFFs innsatsmedalje skal skje ved egnet anledning i den enkelte forening eller regionlag. Hedersbevisningen består av medalje og diplom.
* Overrekkelse av medalje til person med grunnlag i innsatsen for et regionlag, gjøres av en person som representerer NJFFs sentralledd. Overrekkelse til person med grunnlag i innsatsen for en lokalforening, gjøres enten av en representant for NJFFs sentralledd eller regionlaget.
* NJFF sentralt fører register over tildelingene av NJFFs innsatsmedalje.